CELEX: 62012TN0332
Language: et
Date: 2012-07-23 00:00:00
Title: Kohtuasi T-332/12: 23. juulil 2012 esitatud hagi — ING Groep versus komisjon

22.9.2012   
            
            
               ET
            
            
               Euroopa Liidu Teataja
            
            
               C 287/35
            
         23. juulil 2012 esitatud hagi — ING Groep versus komisjon
   (Kohtuasi T-332/12)
   2012/C 287/65
   Kohtumenetluse keel: inglise
   
      Pooled
   
   
      Hageja: ING Groep NV (Amsterdam, Madalmaad) (esindajad: advokaadid O. Brouwer, J. Blockx ja N. Lorjé)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 11. mai 2012. aasta otsus K(2012) 3150 lõplik riigiabi SA.28855 (N 373/2009) (ex C 10/2009 ja ex N 528/2008) — Madalmaad ING — Ümberkorraldamisabi kohta; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et kostja on rikkunud hea halduse põhimõtet ning õigust olla ära kuulatud, kuna ta ei kuulanud ära Madalmaade riiki ja ING-d asjaolude ning tema seisukohtade ja oletuste osas, mis olid määravad tema järelduse jaoks, et esimese taseme omakapitali mahutuse tingimuste lisa kujutas endast ELTL artikli 107 lõike 1 tähenduses riigiabi.
            
         
               2.
            
            
               Teine väide, et kostja on rikkunud turumajanduslikult tegutseva investori põhimõtte kontrollimisel õigusnormi ja teinud ilmse hindamisvea ning jätnud esitamata kohase põhjenduse, kui ta kvalifitseeris esimese taseme omakapitali mahutuse tingimuste lisa riigiabiks ning kompensatsioonimeetmete hindamisel raskendavaks asjaoluks.
            
         
               3.
            
            
               Kolmas väide, et kostja on rikkunud ELTL artikli 107 lõike 3 punkti b ning hea halduse, proportsionaalsuse, õiguskindluse ja võrdse kohtlemise põhimõtet ning põhjendamiskohustust, jättes kompensatsioonimeetmete hindamisel arvesse võtmata abisumma, ning valesti arvutanud abi suhtelist väärtust ning asjaolusid, mil kompensatsioonimeetmete hindamisel abi anti.
            
         
               4.
            
            
               Neljas väide, et kostja on rikkunud ELTL artikli 107 lõike 3 punkti b, hea halduse ja proportsionaalsuse põhimõtet ning põhjendamiskohustust, kui ta hinnaliidrina tegutsemise keelu muutis ING-le kohustuslikuks.